Selfs Jesus het gehoorsaamheid geleer deur lyding | 4windkoinonia
← Wie is 'hierdie geslag' wat ALLES ervaar in Mattheus 24?
Weet God regtig voor die tyd wat ons gaan besluit? →
Posted on Junie 28, 2010	by 4windkoinonia
Heb 5:7-9 Hy wat in die dae van sy vlees gebede en smekinge met sterk geroep en trane aan Hóm geoffer het wat Hom uit die dood kon red, en ook verhoor is uit die angs— Hy, al was Hy die Seun, het gehoorsaamheid geleer uit wat Hy gely het; en nadat Hy volmaak is, het Hy vir almal wat Hom gehoorsaam is, 'n bewerker van ewige saligheid geword
Jesus was net soos ons aan alle versoekinge en probleme onderworpe. Alhoewel Hy die Seun van God is, moes Hy tydens Sy aardse bestaan, net soos ons nou, LEER DEUR LYDING.
Hy het nie gekla nie, maar eerder MET STERK UITROEPE EN TRANE Homself aan Sy Vader onderwerp. Want Jesus het geweet ALLES KOM VAN DIE VADER!
As ons ons omstandighede buite die "ALLES" plaas, loop ons soos 'n blinde mol diep in die hart van die donker aarde rond – rigtingloos.
Job sê ook dat ons moet soos Jesus leer dat alles, die goed en kwaad wat ons beleef, uit God se hand kom:
Die vervalste "welvaart-evangelie" verfoei die ware leer van Jesus wat duidelik sê dat ons net soos Jesus in die wêreld is, en dat ons onderworpe aan alles is wat die Vader aan ons doen, want slegs die Vader weet hoe om ons te vorm (en te hervorm) in Sy hand:
1Jo 4:17 Hierin het die liefde by ons volmaak geword, dat ons vrymoedigheid kan hê in die oordeelsdag; want soos Hy is, is ons ook in hierdie wêreld.